Návrh

**Zmluva o dielo**

uzavretá podľa § 536 a nasl. Obchodného zákonníka.

# Čl. 1 Zmluvné strany

Objednávateľ: **Mesto Rožňava**

Sídlo: Šafárikova č. 29, 048 01 Rožňava

V zastúpení: primátorom Michalom Domikom

Kontaktná osoba vo veciach technických: Zlata Macková

IČO: 00328758

DIČ: 2020937116

IČ DPH: nie je platcom DPH

Bankové spojenie: VÚB, a. s.

Č. účtu IBAN: SK47 0200 0100 3000 2722 8582

(ďalej len „objednávateľ“)

a

Zhotoviteľ: doplní uchádzač / podľa výpisu z OR resp. ŽR/

Sídlo / miesto podnikania:

IČO :

DIČ :

IČ DPH :

Bankové spojenie:

Číslo účtu:

# Čl. 2 Predmet plnenia

* 1. Predmetom plnenia je zhotovenie diela „Rekonštrukcia chladenia ľadovej plochy na Zimnom štadióne v Rožňave“. Ide o  realizáciu nových rozvodov pre ľadovú plochu s rozmermi 60 m x 30 mv rozsahu podľa priloženého rozpočtu (príloha č. 1 zmluvy).

2

* 1. Zhotoviteľ na existujúcu ľadovú plochu zrealizuje novú skladbu ľadovej plochy vrátane dodávky a montáže nových oceľových trubiek chladenia. Dielo sa bude skladať zo stavebných objektov:

PS 01 Chladenie - časť technologická

PS 01 Chladenie - časť stavebná.

* 1. Zhotovenie diela zahŕňa:

- likvidáciu starej náplne čpavku,

- demontáž starých drevených mantinelov a upevnenie zánovných mantinelov do podlahy,

- montáž zánovných mantinelov,

- dodanie a montáž nových ochranných sietí za bránkami s konštrukciou.

* 1. Skladba technologickej betónovej plochy bude nasledovná:

- hydroizolácia Fatrafol hrúbky 1 mm, zvarená v spojoch

- tepelná izolácia - extrudovaný polystyrén pre tlak 300 kPa hr. 100 mm

- izolácia proti vode - separačná PE fólia 760 g/m2

- geotextília 200g/m2

- nivelačná betónová krycia doska hr. 50 mm

- železobetónová technologická doska hr. 110 mm

* 1. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť.
  2. Bližšia špecifikácia diela je uvedená v prílohe č. 1 tejto zmluvy.

# Čl. 3 Čas plnenia

* 1. Termíny plnenia predmetu zmluvy podľa čl. 2 sú nasledovné:

Zhotoviteľ sa zaväzuje dielo zhotoviť v termíne do ...............................

* 1. Ak zhotoviteľ pripraví riadne dokončené dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
  2. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
  3. Dodržanie termínov uvedených v tejto zmluve je závislé aj od riadneho a včasného spolupôsobenia objednávateľa a ďalších podmienok dojednaných v tejto zmluve.

Po dobu omeškania objednávateľa s poskytnutím spolupôsobenia nie je zhotoviteľ v omeškaní s plnením záväzku, pričom lehota zhotovenia diela sa predlžuje o túto dobu omeškania a objednávateľ nie je oprávnený uplatniť si v dôsledku takéhoto omeškania dojednané sankcie.

3

3.5 Zhotoviteľ je oprávnený požadovať zmenu termínov realizácie diela pri :

- zásahu orgánov štátnej správy, ktoré nezavinil zhotoviteľ,

- prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať,

- pokyne na prerušenie prác zo strany objednávateľa, alebo neposkytnutí spolupôsobenia podľa čl. 6 tejto zmluvy,

- pri zväčšení rozsahu prác na diele, ktoré zmluvné strany nemohli v čase uzatvárania

zmluvy predpokladať,

- zmene technického riešenia zo strany objednávateľa,

- prípadoch vyššej moci,

- omeškaní s odovzdaním priestorov staveniska zo strany objednávateľa.

V uvedených prípadoch zhotoviteľ požadovanú zmenu termínov dohodne s objednávateľom. Zhotoviteľ v tomto prípade nie je v omeškaní s ukončením diela a objednávateľ nemá nárok na zmluvnú pokutu, dohodnutú pre porušenie tejto zmluvnej povinnosti a na náhradu vzniknutej škody.

3.6 Zhotoviteľ je povinný bez meškania písomne informovať objednávateľa o vzniku

akejkoľvek udalosti, ktorá bráni alebo sťažuje realizáciu diela s dôsledkom omeškania,

alebo predĺženia času plnenia podľa tohto článku.

# Čl. 4 Cena a platobné podmienky

* 1. Cena za zhotovenie predmetu zmluvy v rozsahu podľa článku 2 tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a je doložená rozpočtom zhotoviteľa, ktorý tvorí prílohu č. 1 k tejto zmluve.
  2. Cena za zhotovenie diela podľa článku 2 činí:

Cena bez DPH ........................................................... eur

DPH 20 % .................................................................. eur

**Cena s DPH .................................................................. eur**

Cena zahŕňa všetky náklady spojené so zhotovením diela, vrátane dopravy

a ostatných režijných nákladov.

4.3 Úhrada za zhotovenie diela bude vykonaná na základe faktúr, ktoré zhotoviteľ doručí

objednávateľovi do jeho sídla.

4.4 Prílohou faktúr bude súpis vykonaných prác s uvedením množstva merných jednotiek

a ich ocenenia v súlade s oceneným výkazom výmer, potvrdený oprávneným

zástupcom objednávateľa. Ak bude mať súpis prác vady, vráti ho objednávateľ

zhotoviteľovi na prepracovanie.

4

4.5 Objednávateľ uhradí zhotoviteľovi faktúry vo výške 90 % z celkovej ceny diela. Zvyšok

ceny uhradí do 21 dní odo dňa odovzdania hotového diela bez vád a nedorobkov.

4.6 Faktúry zhotoviteľ doručí na adresu objednávateľa, uvedenú v čl. 1 tejto zmluvy.

4.7 Splatnosť faktúr je ...... dní *(aspoň 30 dní)*.

# Čl. 5 Záručná doba a zodpovednosť za vady

1. Zhotoviteľ zodpovedá za to, že dielo bude zhotovené podľa rozpočtu a podmienok zmluvy, a že počas záručnej lehoty bude mať vlastnosti dohodnuté v tejto zmluve.
2. Zhotoviteľ zodpovedá za vady, ktoré dielo má v  čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak by boli spôsobené porušením jeho povinností.
3. Zhotoviteľ nezodpovedá za vady diela, ktoré boli spôsobené použitím podkladov a vecí

poskytnutých objednávateľom a zhotoviteľ pri vynaložení všetkej starostlivosti nemohol

zistiť ich nevhodnosť alebo na ňu upozornil objednávateľa, a ten na ich použití trval.

1. Zhotoviteľ poskytuje na dielo záruku 60 mesiacov. Záručná doba začína plynúť dňom jeho prevzatia uvedeným v preberacom protokole.
2. Počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.
3. Zhotoviteľ sa zaväzuje začať s odstraňovaním prípadných vád diela v zmysle ods. 5.5

bezodkladne od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa určí písomnou dohodou zmluvných strán, inak ho určí objednávateľ. Ak bude vada neodstrániteľná, zhotoviteľ určí do 5 dní od zistenia tejto skutočnosti náhradný predmet plnenia.

1. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk zhotoviteľa.
2. Objednávateľ má právo zabezpečiť odstránenie vád iným subjektom na náklady zhotoviteľa, len ak sa na tom dohodne so zhotoviteľom alebo ak zhotoviteľ v dohodnutom termíne vady neodstráni.

# Čl.6 Podmienky zhotovenia diela

1. Objednávateľ je povinný odovzdať zhotoviteľovi priestory staveniska vypratané tak, aby v nich zhotoviteľ mohol začať práce v súlade s rozpočtom a s podmienkami zmluvy. O odovzdaní priestorov staveniska zhotoviteľovi bude vypracovaný protokol, ktorý podpíšu oprávnení zástupcovia oboch zmluvných strán.

5

1. Zhotoviteľ zodpovedá za bezpečnosť a ochranu vlastných zamestnancov a za materiál a zariadenie nachádzajúce sa vo zverených priestoroch.
2. Zhotoviteľ je povinný zhotovovať dielo tak, aby nedošlo k obmedzeniu užívania priestorov objednávateľa ani verejného priestranstva, resp. aby sa toto obmedzenie skrátilo na nevyhnutný rozsah.
3. Zhotoviteľ zodpovedá za ochranu životného prostredia, za dodržiavanie nočného a nedeľného pokoja a za čistotu a poriadok v priestoroch staveniska, primerané vykonávaným prácam.
4. Objednávateľ sa zaväzuje vykonávať technický dozor.
5. Všetky materiály a technológie použité pri zhotovení diela musia mať vyhlásenia zhody (certifikáciu), resp. musia byť v súlade so zákonom č. 56/2018 Z. z. o posudzovaní zhody výrobku, sprístupňovaní určeného výrobku   
   na trhu a o zmene a doplnení niektorých zákonov.
6. Zhotoviteľ pracovisko po ukončení prác dôsledne denne poupratuje a zabezpečí odvoz stavebného odpadu na skládku v súlade s platnými právnymi predpismi. Odpady, ktoré sú výsledkom činnosti zhotoviteľa pri realizácii diela, odstráni zhotoviteľ na vlastné náklady. V opačnom prípade môže objednávateľ na náklady zhotoviteľa zabezpečiť poriadok a vzniknuté náklady odúčtovať z konečnej fakturácie. Prípadné škody – postihy, ktoré by vznikli objednávateľovi zanedbaním povinností zhotoviteľa v tejto súvislosti, bude hradiť zhotoviteľ. V prípade, že zo strany správneho orgánu dôjde k udeleniu pokuty alebo inej sankcie voči objednávateľovi z dôvodu pochybenia na strane zhotoviteľa v tejto veci, túto znáša a uhradí v určenej lehote zhotoviteľ.
7. V prípade poškodenia vedení inžinierskych sietí pri zhotovovaní diela je zhotoviteľ povinný ich uviesť do pôvodného stavu na vlastné náklady.
8. Zápis o odovzdaní a prevzatí diela, podpísaný oprávnenými zástupcami zmluvných strán, vyhotovia zmluvné strany ihneď po ukončení diela, na základe výzvy zhotoviteľa.
9. Zhotoviteľ zodpovedá za škodu, ktorá vznikne objednávateľovi nedodržaním podmienok, vyplývajúcich z tejto zmluvy a platnej legislatívy.

# Čl. 7 Zmluvné pokuty

7. 1 Ak zhotoviteľ odovzdá dielo uvedené v článku 2 po termíne uvedenom v ods. 3.1,

zaplatí zmluvnú pokutu vo výške rovnajúcej sa úroku z omeškania určeného

nariadením vlády č. 21/2013 Z. z., ktorým sa vykonávajú niektoré ustanovenia

Obchodného zákonníka.

6

7.2 Ak objednávateľ uhradí faktúru po termínoch uvedených v článku 4, zaplatí úrok

z omeškania vo výške určenej nariadením vlády č. 21/2013 Z. z., ktorým sa

vykonávajú niektoré ustanovenia Obchodného zákonníka.

7.3 Ak zhotoviteľ neodstráni vady v dohodnutom termíne podľa ods. 5.6, zaplatí zmluvnú

pokutu vo výške 40, - € za každý deň omeškania.

# Čl. 8 Vyššia moc

8.1 Na účely tejto zmluvy sa za vyššiu moc považujú prípady, ktoré nie sú závislé, ani ich

nemôžu ovplyvniť zmluvné strany, napr. vojna, mobilizácia, povstanie, živelné

pohromy, atď.

# Čl. 9 Ostatné ustanovenia

9.1 Zhotoviteľ sa zaväzuje dielo zhotoviť na vysokej kvalitatívnej úrovni stavebných prác, pri dodržaní parametrov zadania, platných STN, technologických postupov, všeobecne záväzných technických požiadaviek na stavebné práce, platných právnych, prevádzkových a bezpečnostných predpisov, najmä:

* zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov
* zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov
* zákon č. 254/1998 Z. z. o verejných prácach v znení neskorších predpisov
* nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov
* nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko
* vyhlášku Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona
* vyhlášku Ministerstva životného prostredia SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

9.2 Zhotoviteľ sa bude riadiť rozpočtom, pokynmi objednávateľa, zápismi a dohodami oprávnených pracovníkov zmluvných strán.

7

9.3 V prípade dočasného prerušenia, alebo definitívneho zastavenia prác na diele z dôvodov na strane objednávateľa, zaplatí objednávateľ zhotoviteľovi preukázateľne vynaložené náklady, ktoré mu vznikli v dôsledku prerušenia resp. zastavenia prác.

# Čl. 10 Záverečné ustanovenia

10.1 Ak nie je v tejto zmluve dohodnuté inak, spravujú sa práva a povinnosti zmluvných strán ustanoveniami Obchodného zákonníka.

10.2 Zmluva nadobúda platnosť dňom jej podpísania oboma zmluvnými stranami a účinnosť nasledujúci deň po dni jej zverejnenia na webovom sídle objednávateľa.

10.3 Nedeliteľnou súčasťou tejto zmluvy je príloha č. 1.

10.4 Zmluva je vyhotovená v 4 rovnopisoch, z ktorých 2 rovnopisy dostane objednávateľ a 2 rovnopisy zhotoviteľ.

10.5 Zmluvné strany vyhlasujú, že zmluvu uzavreli slobodne a vážne a na znak súhlasu s jej obsahom ju podpisujú.

V ....................... dňa .................... V Rožňave dňa ......................

Za zhotoviteľa: Za objednávateľa:

............................................ ...................................................

Michal Domik

primátor